A következő nagy sikerüket 1980-ban érték el, amikor megnyerték 1980-as Mundialitót, amit a labdarúgó-világbajnokságok 50. évfordulója alkalmából rendeztek meg. A siker ellenére lemaradtak az 1982-es világbajnokságról. Egy új generáció volt születőben a 80-as években, mindezt jelezte az 1983-as és 1987-es Copa América siker. A korszak egyik legismertebb uruguayi játékosa Enzo Francescoli volt, akinek vezérletével részt vettek az 1986-os és 1990-es világbajnokságra. Mindkét alkalommal a nyolcaddöntőig jutottak. Előbbin Argentínától kaptak ki 1–0-ra, utóbbin a házigazda Olaszország ellen szenvedtek 2–0-s vereséget és kiestek.